paragraph_text: Zajedno s Generalićem i Večenajem izlagao je na slavnoj turneji hrvatske naivne umjetnosti koja je sedamdesetih godina osvojila svijet. Dobitnik je brojnih priznanja, zastupljen je u svim monografijama hrvatskoga naivnog slikarstva i u većini pregleda hrvatskog slikarstva, a objavljeno je i nekoliko monografija o njegovu djelu (Grgo Gamulin: Kovačić, 1976.; Vladimir Maleković: Mijo Kovačić, 1989.; Josip Depolo i Peter Infeld: Mijo Kovačić – san i java Podravine, 1999.).